CELEX: 32014R1015
Language: el
Date: 2014-07-22 00:00:00
Title: Κατ' εξουσιοδότηση κανονισμός (ΕΕ) αριθ. 1015/2014 της Επιτροπής, της 22ας Ιουλίου 2014 , για την τροποποίηση των παραρτημάτων II και ΙΙΙ του κανονισμού (ΕΕ) αριθ. 978/2012 του Ευρωπαϊκού Κοινοβουλίου και του Συμβουλίου για την εφαρμογή συστήματος γενικευμένων δασμολογικών προτιμήσεων και την κατάργηση του κατ' εξουσιοδότηση κανονισμού (ΕΕ) αριθ. 154/2013 της Επιτροπής

27.9.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 283/20
            
         ΚΑΤ' ΕΞΟΥΣΙΟΔΌΤΗΣΗ ΚΑΝΟΝΙΣΜΌΣ (ΕΕ) αριθ. 1015/2014 ΤΗΣ ΕΠΙΤΡΟΠΉΣ
   της 22ας Ιουλίου 2014
   για την τροποποίηση των παραρτημάτων II και ΙΙΙ του κανονισμού (ΕΕ) αριθ. 978/2012 του Ευρωπαϊκού Κοινοβουλίου και του Συμβουλίου για την εφαρμογή συστήματος γενικευμένων δασμολογικών προτιμήσεων και την κατάργηση του κατ' εξουσιοδότηση κανονισμού (ΕΕ) αριθ. 154/2013 της Επιτροπής
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (EE) αριθ. 978/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, για την εφαρμογή συστήματος γενικευμένων δασμολογικών προτιμήσεων και την κατάργηση του κανονισμού (ΕΚ) αριθ. 732/2008 του Συμβουλίου (1), και ιδίως το άρθρο 5 παράγραφος 3 και το άρθρο 10 παράγραφος 5,
   Εκτιμώντας τα ακόλουθα:
   
               (1)
            
            
               Το άρθρο 4 του κανονισμού (ΕΕ) αριθ. 978/2012 («κανονισμός ΣΓΠ») καθορίζει τα κριτήρια για τη χορήγηση δασμολογικών προτιμήσεων στο πλαίσιο του συστήματος γενικευμένων προτιμήσεων («ΣΓΠ»).
            
         
               (2)
            
            
               Το άρθρο 4 παράγραφος 1 στοιχείο α) του κανονισμού ΣΓΠ ορίζει ότι, αν μια χώρα έχει χαρακτηριστεί από την Παγκόσμια Τράπεζα ως χώρα υψηλού ή μέσου-υψηλού εισοδήματος επί τρία συναπτά έτη, δεν θα πρέπει να επωφελείται από το γενικό καθεστώς του ΣΓΠ.
            
         
               (3)
            
            
               Το άρθρο 4 παράγραφος 1 στοιχείο β) του κανονισμού ΣΓΠ ορίζει ότι μια χώρα που επωφελείται από προτιμησιακό καθεστώς πρόσβασης στην αγορά το οποίο παρέχει τις ίδιες ή και ευνοϊκότερες δασμολογικές προτιμήσεις όπως το ΣΓΠ για το σύνολο ουσιαστικά των εμπορικών συναλλαγών, δεν θα πρέπει να απολαύει προτιμήσεων ΣΓΠ.
            
         
               (4)
            
            
               Ο κατάλογος των δικαιούχων χωρών του γενικού ΣΓΠ περιέχεται στο παράρτημα II του κανονισμού ΣΓΠ. Το άρθρο 5 του κανονισμού ΣΓΠ προβλέπει ότι το παράρτημα II πρέπει να αναθεωρείται μέχρι την 1η Ιανουαρίου κάθε έτους, ώστε να αντικατοπτρίζει τις αλλαγές σε σχέση με τα κριτήρια που θεσπίζονται στο άρθρο 4. Επιπλέον, το ίδιο άρθρο προβλέπει τη διάθεση επαρκούς χρόνου στη δικαιούχο χώρα ΣΓΠ και στους οικονομικούς παράγοντες για τη μεθοδική προσαρμογή στην αλλαγή του καθεστώτος ΣΓΠ της χώρας. Ως εκ τούτου, πρέπει να εξακολουθήσει να ισχύει το καθεστώς ΣΓΠ για περίοδο ενός έτους μετά την ημερομηνία έναρξης ισχύος της αλλαγής του καθεστώτος της χώρας, σύμφωνα με το άρθρο 4 παράγραφος 1 στοιχείο α) και για δύο έτη από την ημερομηνία εφαρμογής προτιμησιακού καθεστώτος πρόσβασης στην αγορά, σύμφωνα με το άρθρο 4 παράγραφος 1 στοιχείο β).
            
         
               (5)
            
            
               Το Τουρκμενιστάν έχει χαρακτηριστεί από την Παγκόσμια Τράπεζα ως χώρα μέσου-υψηλού εισοδήματος για τα έτη 2012, 2013 και 2014. Κατά συνέπεια, το Τουρκμενιστάν δεν πληροί πλέον τις προϋποθέσεις υπαγωγής στο καθεστώς δικαιούχου χώρας ΣΓΠ, σύμφωνα με το άρθρο 4 παράγραφος 1 στοιχείο α), και θα πρέπει να διαγραφεί από το παράρτημα II του κανονισμού ΣΓΠ. Η απόφαση διαγραφής μιας δικαιούχου χώρας από τον κατάλογο των δικαιούχων χωρών του ΣΓΠ θα πρέπει να εφαρμόζεται ένα έτος μετά την ημερομηνία έναρξης ισχύος της εν λόγω απόφασης. Χάριν ομοιόμορφης εφαρμογής, το Τουρκμενιστάν θα πρέπει να διαγραφεί από το παράρτημα II με ισχύ από την 1η Ιανουαρίου 2016.
            
         
               (6)
            
            
               Το 2013 άρχισαν να εφαρμόζονται συμφωνίες προτιμησιακής πρόσβασης στην αγορά με τις εξής χώρες και από τις εξής ημερομηνίες: με το Περού από την 1η Μαρτίου 2013, με την Κολομβία, την Ονδούρα, τη Νικαράγουα και τον Παναμά από την 1η Αυγούστου 2013, με την Κόστα Ρίκα και το Ελ Σαλβαδόρ από την 1η Οκτωβρίου 2013 και με τη Γουατεμάλα από την 1η Δεκεμβρίου 2013. Προκειμένου να διασφαλιστεί η ομοιόμορφη εφαρμογή της αλλαγής του καθεστώτος ΣΓΠ των εν λόγω χωρών, και σύμφωνα με τον κανονισμό ΣΓΠ, η Κολομβία, η Κόστα Ρίκα, η Γουατεμάλα, το Ελ Σαλβαδόρ, η Ονδούρα, η Νικαράγουα, ο Παναμάς και το Περού θα πρέπει να διαγραφούν από το παράρτημα II, με ισχύ από την 1η Ιανουαρίου 2016.
            
         
               (7)
            
            
               Το άρθρο 9 παράγραφος 1 του κανονισμού ΣΓΠ καθορίζει τα ειδικά κριτήρια επιλεξιμότητας για τη χορήγηση δασμολογικών προτιμήσεων στο πλαίσιο του ειδικού καθεστώτος παροχής κινήτρων για την αειφόρο ανάπτυξη και τη χρηστή διακυβέρνηση («ΣΓΠ+»). Μία από τις βασικές προϋποθέσεις είναι να είναι η χώρα δικαιούχος του ΣΓΠ. Ο κατάλογος των δικαιούχων ΣΓΠ+ παρατίθεται στο παράρτημα III του κανονισμού ΣΓΠ.
            
         
               (8)
            
            
               Επειδή η Κόστα Ρίκα, η Γουατεμάλα, το Ελ Σαλβαδόρ, ο Παναμάς και το Περού έχουν παύσει να είναι δικαιούχοι του ΣΓΠ, παύουν επίσης να είναι δικαιούχοι του ΣΓΠ+, σύμφωνα με το άρθρο 9 παράγραφος 1 του κανονισμού ΣΓΠ. Οι εν λόγω χώρες θα πρέπει, επομένως, να διαγραφούν από το παράρτημα III του κανονισμού ΣΓΠ με ισχύ από την 1η Ιανουαρίου 2016.
            
         
               (9)
            
            
               Σύμφωνα με τον κατ' εξουσιοδότηση κανονισμό (ΕΕ) αριθ. 1421/2013 της Επιτροπής (2), ο Ισημερινός παύει να είναι δικαιούχος του ΣΓΠ από την 1η Ιανουαρίου 2015. Κατά συνέπεια, σύμφωνα με το άρθρο 9 του κανονισμού ΣΓΠ, ο Ισημερινός παύει να είναι δικαιούχος του ΣΓΠ+ και θα πρέπει να διαγραφεί από το παράρτημα III του κανονισμού ΣΓΠ, με ισχύ από την ίδια ημερομηνία.
            
         
               (10)
            
            
               Σε συνέχεια της έναρξης ισχύος του κατ' εξουσιοδότηση κανονισμού (ΕΕ) αριθ. 1421/2013 την 1η Ιανουαρίου 2014, παύει να ισχύει ο κατ' εξουσιοδότηση κανονισμός (ΕΕ) αριθ. 154/2013 της Επιτροπής (3), που περιείχε ενοποιημένη έκδοση του παραρτήματος II και προέβλεπε επίσης τη διαγραφή του Ιράν και του Αζερμπαϊτζάν από τον κατάλογο των δικαιούχων χωρών του ΣΓΠ. Επομένως, για λόγους νομικής σαφήνειας, ο κατ' εξουσιοδότηση κανονισμός (ΕΕ) αριθ. 154/2013 θα πρέπει να καταργηθεί. Εντούτοις, κατά παρέκκλιση από τον κατ' εξουσιοδότηση κανονισμό (ΕΕ) αριθ. 1421/2013, ο κατ' εξουσιοδότηση κανονισμός (ΕΕ) αριθ. 154/2013 θα πρέπει να εξακολουθήσει να εφαρμόζεται έως τις 22 Φεβρουαρίου 2014 όσον αφορά το Αζερμπαϊτζάν και το Ιράν. Συνεπώς, πρέπει να διευκρινιστεί ότι το Ιράν και το Αζερμπαϊτζάν διατήρησαν το καθεστώς δικαιούχου χώρας του ΣΓΠ από την 1η Ιανουαρίου 2014 έως τις 22 Φεβρουαρίου 2014,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τροποποιήσεις του κανονισμού (ΕΕ) αριθ. 978/2012
   Ο κανονισμός (ΕΕ) αριθ. 978/2012 τροποποιείται ως εξής:
   
               1)
            
            
               Στο παράρτημα II, οι ακόλουθες χώρες και οι αντίστοιχοι αλφαβητικοί κωδικοί διαγράφονται από τις στήλες Α και Β, αντιστοίχως:
               
                           CO
                        
                        
                           Κολομβία
                        
                     
                           CR
                        
                        
                           Κόστα Ρίκα
                        
                     
                           GT
                        
                        
                           Γουατεμάλα
                        
                     
                           SV
                        
                        
                           Ελ Σαλβαδόρ
                        
                     
                           HN
                        
                        
                           Ονδούρα
                        
                     
                           Ni
                        
                        
                           Νικαράγουα
                        
                     
                           PA
                        
                        
                           Παναμάς
                        
                     
                           PE
                        
                        
                           Περού
                        
                     
                           TM
                        
                        
                           Τουρκμενιστάν
                        
                     
         
               2)
            
            
               Το παράρτημα III τροποποιείται ως εξής:
               
                           α)
                        
                        
                           Η ακόλουθη χώρα και ο αντίστοιχος αλφαβητικός κωδικός διαγράφονται από τις στήλες Α και Β, αντιστοίχως:
                           
                                       ΕC
                                    
                                    
                                       Ισημερινός
                                    
                                 
                     
                           β)
                        
                        
                           Οι ακόλουθες χώρες και οι αντίστοιχοι αλφαβητικοί κωδικοί διαγράφονται από τις στήλες Α και Β, αντιστοίχως:
                           
                                       CR
                                    
                                    
                                       Κόστα Ρίκα
                                    
                                 
                                       GT
                                    
                                    
                                       Γουατεμάλα
                                    
                                 
                                       SV
                                    
                                    
                                       Ελ Σαλβαδόρ
                                    
                                 
                                       PA
                                    
                                    
                                       Παναμάς
                                    
                                 
                                       PE
                                    
                                    
                                       Περού
                                    
                                 
                     
         Άρθρο 2
   Κατάργηση
   Ο κατ' εξουσιοδότηση κανονισμός (ΕΕ) αριθ. 154/2013 καταργείται από την 1η Ιανουαρίου 2014.
   Κατά παρέκκλιση από τον κατ' εξουσιοδότηση κανονισμό (ΕΕ) αριθ. 1421/2013, η κατάργηση αρχίζει να ισχύει στις 23 Φεβρουαρίου 2014 όσον αφορά το Αζερμπαϊτζάν και το Ιράν.
   Άρθρο 3
   Έναρξη ισχύος και εφαρμογή
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
   Το άρθρο 1 παράγραφος 1 εφαρμόζεται από την 1η Ιανουαρίου 2016.
   Το άρθρο 1 παράγραφος 2 στοιχείο α) εφαρμόζεται από την 1η Ιανουαρίου 2015.
   Το άρθρο 1 παράγραφος 2 στοιχείο β) εφαρμόζεται από την 1η Ιανουαρίου 2016.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 22 Ιουλίου 2014.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 303 της 31.10.2012, σ. 1.
   
      (2)  Κατ' εξουσιοδότηση κανονισμός (ΕΕ) αριθ. 1421/2013 της Επιτροπής, της 30ής Οκτωβρίου 2013, σχετικά με την τροποποίηση των παραρτημάτων I, II και IV του κανονισμού (ΕΕ) αριθ. 978/2012 του Ευρωπαϊκού Κοινοβουλίου και του Συμβουλίου για την εφαρμογή συστήματος γενικευμένων δασμολογικών προτιμήσεων (ΕΕ L 355 της 31.12.2013, σ. 1).
   
      (3)  Κατ' εξουσιοδότηση κανονισμός (ΕΕ) αριθ. 154/2013 της Επιτροπής, της 18ης Δεκεμβρίου 2012, για την τροποποίηση του παραρτήματος II του κανονισμού (ΕΕ) αριθ. 978/2012 του Ευρωπαϊκού Κοινοβουλίου και του Συμβουλίου για την εφαρμογή συστήματος γενικευμένων δασμολογικών προτιμήσεων (ΕΕ L 48 της 21. 2.2013, σ. 1).